Smørkrisa i Norge 2011

Smørkrisa i Norge var en hendelse mot slutten av 2011 som oppsto på grunn av mangel på smør i Norge. Prisen på smør steg kraftig på kort tid og smørleveranser til butikker ble utsolgt på få minutter.

Smørmangel 
Store mengder nedbør under sommeren 2011 gjorde at norsk bufe fikk mindre godt beite. Dette førte til at melkeproduksjonen under sommermånedene minket med 20 millioner liter, og en kraftig økning i smørprisen. Samtidig økte etterspørselsen kraftig, med opptil  i oktober 2011 og ytterligere  i november. I Norge har smør lenge vært en viktig del av julematen og hadde dessuten blitt ekstra populært på slutten av 2000-tallet gjennom LCHF-dietter.

Smørmangelen vedvarte på grunn av høy toll på importert smør for å beskytte norsk melkeindustri, slik at  av alt smør i butikkene før krisa var norskprodusert. Melkeindustrien rapporterte et produksjonsunderskudd på 500 til  tonn, samtidig som etterspørselen hadde gått opp med  sammenlikna med fjoråret. Bondesamvirket Tine ble anklaget av melkebønder for å ha tilbakeholdt informasjon om den høye etterspørselen og for å ha eksportert for mye smør tross den kommende krisa.

Reaksjoner 
Under sterk kritikk ba Tine regjeringen om å senke tollen for å kunne møte etterspørselsen med billigere importert smør. Regjeringen senket deretter midlertidig tollgebyrene fra 25 til 4 kroner per kilo.

Situasjonen førte til krav om å bryte opp landbrukets importvern; Etter andre verdenskrig hadde den norske melkeindustrien blitt subsidiert og tollbeskyttet for å beskytte småbønder, men smørkrisa viste ifølge enkelte økonomer at denne politikken mislykkes i å fylle forbrukernes behov.

Flere organisasjoner, både i Norge og i utlandet, kom opp med ideer for å mette etterspørselen. Flere ble tiltalt for forsøk på å smugling av smør.

Utenlandske reaksjoner 
 Den USA-amerikanske politiske satirikeren Stephen Colbert gjorde blant annet et innslag om smørkrisa i sitt program The Colbert Report.
 Svensker satte ut annonser i norske medier som tilbød leveranser til Norge for opp til 460 norske kroner per halvtkilos pakke smør.
 Ifølge den danske tabloidavisen B.T. led Norge en tid av «smørpanikk».
 Den danske meierientreprenøren Karl Christian Lund delte ut flere tusen smørpakker i Kristiansand og Oslo for å reklamere for sitt smørmerke, og flere svenske dagligvarebutikker tilbød gratis smør til norske kunder som lokkemiddel i grensehandelen. 
 Ved Svinesund og Nordby i Bohuslän oppga butikker at de solgte 20 ganger mer smør enn vanlig og at  av salget gikk til norske kunder. Et dansk TV-program oppfordret til «nødhjelp» og samlet sammen 4000 pakker smør som de delte ut til nordmenn.
 Flyplasser i Danmark og ferjelinjene som trafikkerte Kattegat og Skagerak begynte å selge smør i sine taxfreebutikker.

Konsekvenser 
Norsk dagligvarehandel rapporterte om et tap på omtrent 43 millioner kroner på smørkrisa, noe som ledet til krav fra Fremskrittspartiet om at Tine skulle gå inn og dekke dagligvarehandlernes tap.

Referanser 

Landbruk i Norge
Norsk økonomisk historie
2011 i Norge